Komission asetus (EY) N:o 771/2004, annettu 23 päivänä huhtikuuta 2004, tiettyjä tehoaineita sisältävien kasvinsuojeluaineiden käytön jatkamiseen liittyvien siirtymätoimenpiteiden vahvistamisesta uusien jäsenvaltioiden liityttyä Euroopan unioniin (ETA:n kannalta merkityksellinen teksti)



Virallinen lehti nro L 123 , 27/04/2004 s. 0007 - 0010



Komission asetus (EY) N:o 771/2004, annettu 23 päivänä huhtikuuta 2004, tiettyjä tehoaineita sisältävien kasvinsuojeluaineiden käytön jatkamiseen liittyvien siirtymätoimenpiteiden vahvistamisesta uusien jäsenvaltioiden liityttyä Euroopan unioniin (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen ja erityisesti sen 2 artiklan 3 kohdan, ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan ja erityisesti sen 42 artiklan ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(1) ja erityisesti sen 8 artiklan 2 kohdan neljännen alakohdan, sekä katsoo seuraavaa: (1) Komission asetukseen (EY) N:o 2076/2002(2) ja komission päätökseen 2002/928/EY(3) sisältyy säännöksiä eräiden tehoaineiden jättämisestä sisällyttämättä direktiivin 91/414/ETY liitteeseen I sekä kaikkien näitä tehoaineita sisältävien kasvinsuojeluaineiden lupien peruuttamisesta jäsenvaltioissa. (2) Unkari on hakenut siirtymätoimenpiteitä eräiden tehoaineiden osalta, jotta tuotanto voidaan lopettaa asteittain tai jotta direktiivin 91/414/ETY vaatimuksia vastaava aineisto voidaan esittää. (3) Kaikkia siirtymätoimenpiteitä, joita tarvitaan helpottamaan siirtymistä uusien jäsenvaltioiden nykyisestä järjestelmästä kasvinterveyttä koskevien sääntöjen mukaiseen järjestelmään, voidaan soveltaa enintään kolmen vuoden ajan liittymispäivän jälkeen. (4) Useat uudet jäsenvaltiot ovat ilmoittaneet komissiolle, että niiden markkinoilla on tehoaineita, joita ei ole markkinoilla nykyisissä jäsenvaltioissa. On asianmukaista säätää, että nämä tehoaineet voivat pysyä markkinoilla, jotta niitä voidaan tarkastella tarkasteluohjelman neljännessä vaiheessa. (5) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON ANTANUT TÄMÄN ASETUKSEN: 1 artikla Liitteessä I olevassa sarakkeessa B mainitun jäsenvaltion on huolehdittava siitä, että sarakkeessa A mainittua tehoainetta sisältävien kasvinsuojeluaineiden luvat peruutetaan viimeistään sarakkeessa C ilmoitettuna päivänä. Jäsenvaltion on varmistettava, että käytön jatkaminen on sallittua ainoastaan, jos se ei vaikuta haitallisesti ihmisten tai eläinten terveyteen eikä kohtuuttomasti ympäristöön. 2 artikla Jäsenvaltiot voivat 30 päivään huhtikuuta 2007 saakka myöntää (uudelleen) luvan liitteessä II mainittua tehoainetta sisältävälle kasvinsuojeluaineelle, ellei ennen tuota päivämäärää tehdä päätöstä olla sisällyttämättä tehoainetta direktiivin 91/414/ETY liitteeseen I. 3 artikla Tämä asetus tulee voimaan Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen voimaantulopäivänä ja edellyttäen, että liittymissopimus tulee voimaan. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä huhtikuuta 2004. Komission puolesta David Byrne Komission jäsen (1) EYVL L 230, 19.8.1991, s. 1. Direktiivi sellaisena kuin se on viimeksi muutettuna komission direktiivillä 2004/30/EY (EYVL L 77, 13.3.2004, s. 50). (2) EYVL L 319, 23.11.2002, s. 3. Asetus sellaisena kuin se on viimeksi muutettuna asetuksella (EY) N:o 1336/2003, (EUVL L 187, 26.7.2003, s. 21). (3) EYVL L 322, 27.11.2002, s. 53. LIITE I 1 artiklassa tarkoitettu luettelo >TAULUKON PAIKKA> LIITE II - (1R)-1,3,3-Trimetyyli-4,6-dioksatrisyklo[3.3.1.02,7]nonaani (lineatiini) - (3-Bentsyylioksikarbonyyli-metyyli)-2-bentsotiatsolinoni (benzolinone) - (E)-2-Metyyli-6-metyleeni-2,7-oktadien-1-oli (myrsenoli) - (E)-2-Metyyli-6-metyleeni-3,7-oktadien-2-oli (isomyrsenoli) - (E,Z)-8,10-Tetradekadienyyli - 1,3,5-Tri-(2-hydroksietyyli)-heksa-hydro-s-triatsyyni - 1-Metoksi-4-propenyylibentseeni (anetoli) - 1-Metyyli-4-isopropylideenisykloheks-1-eeni (terpinoleeni) - 2,6,6-Trimetyylibisyklo[3.1.1]hept-2-eeni (alfa-pineeni) - 2-Etyyli-1,6-dioksaspiro (4,4) nonaani (kalkograani) - 2-Hydroksietyylibutyylisulfidi - 2-Merkaptobentsotiatsoli - 2-Metoksi-5-nitrofenoli, natriumsuola - 2-Metoksipropan-1-oli - 2-Metoksipropan-2-oli - 2-Metyyli-6-metyleeni-2,7-oktadien-4-oli (ipsdienoli) - 2-Metyyli-6-metyleeni-7-okten-4-oli (ipsenoli) - 3,7,7-Trimetyylibisyklo[4.1.0]hept-3-eeni (3-kareeni) - 3-Metyyli-3-buten-1-oli - 3-Fenyyli-2-propenaali (kanelialdehydi) - 4,6,6-Trimetyyli-bisyklo[3.1.1]hept-3-en-oli, ((S)-cis-verbenoli) - Agrobacterium radiobacter K 84 - pikiaineet - Bacillus subtilis -kanta IBE 711 - Baculovirus GV - Bentsotiadiatsoli - Biohumus - Kalsiumkarbonaatti - Kalsiumpolysulfidi - Hiilimonoksidi - Kaseiini - Kiniinihydrokloridi - Sitrusuute/greippiuute - Havupuuneulasjauhe - Kuparikompleksi: 8-hydroksikinoliini ja salisyylihappo - Kumyylifenoli - Di-1-p-menteeni - Dodekan-1-yyliasetaatti - Etaanidiaali (glyoksaali) - Etyyli-2,4-dekadienoaatti - punatammiuute, prickly pear -kaktuksen uute, tuoksusumakkiuute, red mangrove -uute - Menta piperata -uute - Equisetum-uute - Teepuu-uute - Rasvojen tislausjäämät - Rasvahapot/isovoihappo - Rasvahapot/isovaleriaanahappo - Rasvahapot/lauriinihappo - Rasvahapot/valeriaanahappo - Flufentsiini - Flumetsulaami - Valkosipulimassa - Heksametyleeni-tetramiini (urotropiini) - Iktyolikompleksi - Rautapyrofosfaatti - Jasmonihappo - Laktofeeni - Lanoliini - Metyyli-p-hydroksibentsoaatti - Maitoalbumiini - Sinappijauhe - n-Fenyyliftalaamihappo - Oleiini - p-Hydroksibentsoehappo - Polyvinyyliasetaatti - Propisokloori - Mehiläiskittivaha - Pythium oligandrum - Makukarkotin, kasvi- tai eläinperäinen / elintarvikekäyttöön soveltuva uute / fosforihappo ja kalajauho - Hajukarkotin, eläin- tai kasviperäinen / mäntyöljy - Hartsit